Dialecto madeirense

O dialecto madeirense ye un dialecto d'o portugués europeu parlato en o archipelago de Madeira. Os dialectos em Portugal. Ciberdúvidas

Iste dialecto ye por un regular clasificato como un dialecto d'o "portugués insular" tenendo rasgos comuns con os dialectos d'as Azores, d'o nord-este de Brasil y d'o sud de Portugal.

O dialecto madeirense ye parlato por os alto u baixo 250 mil habitants de Madeira y por bellas centenas de mils d'emigrants madeirenses en o mundo.

 Caracteristicas 
En haber estau l'archipelago poblato dende primerías d'o sieglo XV, o dialecto madeirense tien os suyos oríchens en os dialectos d'o portugués arcaico trayitos por os primers colonizadors, provenients mas que mas d'as rechions d'o Minho y de l'Algarve, a os que posteriorment se chuntarán comerciants de cuantos oríchens y esclaus provenients d'as Canarias y Marruecos, entre atros.

Ista mezcla d'influencias, chunto a o relativo isolamiento de l'archipelago y o suyo papel en a historia como puerto de paso en o comercio y a exploración colonial, han feito d'o madeirense un dialecto de caracteristicas propias y peculiars tanto a nivel fonetico como gramatical y de vocabulario.

 Foneticas 
O dialecto madeirense presenta una considerable variación fonetica, no nomás entre as islas de Madeira y Porto Santo, sino mesmo aintro d'a mesma isla de Madeira. Isto podría deber-se a la accidentata orografía d'o territorio, que chunto a la sinuosas vías de comunicación han creyato mientres sieglos o isolamento relativo entre as diferents localidaz.

Caracteristicas comuns a toz os subdialectos:
 Palatalización d'a consonant 'l' cuan leva debant a vocal 'i' Abreviaturas ameaçam português correcto. Diário de Notícias da Madeira, 21 de febrero de 2008. Eixemplos: «família» (se pronuncia famílhia), vila (se pronuncia vilha), aquilo (se pronuncia aquilho), Filipe (se pronuncia Filhipe).
 Diftongación d'a 'i' u 'u', como repetición d'a mesma, cuan ista se troba en a posición de silaba tonica. Eixemplos: «rua» (dito  ru-ua), «via» (dito vi-ia), «fazia» (dito fazi-ia),  «ilha» (dito i-ilha).
 A conservación d'a vocal final 'e' en os verbos, como por eixemplo «fazer» (dito fazêre), «comer» (dito comêre), «falar» (dito falare).

Caracteristicas no presents en toz os subdialectos:
 Diftongación d'a vocal tonica, metendo una 'u' debant d'a mesma vocal, como por eixemplo «olho» (dito uôlhe), «formiga» (dito formúiga), «livro» (dito lúivru),
 Substitución d'a rematanza 'o' en a final d'as parolas por 'e'. Eixemplos: «osso» (dito osse), «macaco» (dito macaque), «carro» (dito carre), «Ronaldo» (dito Ronalde).
 Substitución d'as terminacions "agem" por "age". Eixemplos: «paragem» (dito paraje), «viagem» (dito viaje).
 A tercera persona d'o plural d'o preterito perfecto d'indicativo 'am' se reduce a 'u'. Eixemplos: «ficaram» (dito ficáru), foram (dito fôru).
 Substitución de "os" y "as" por "ui" y "ai", respectivament.

 Gramaticals 
Igual que en o sud d'o Portugal Continental, as Azores y Brasil, o dialecto madeirense presenta una preferencia en l'uso d'o cherundio A diferença entre «fiquei sabendo» e soube. Ciberdúvidas. A construcción ficar/estar + cherundio ye mas emplegata en  Brasil y en os países africanos de parla portuguesa. En o portugués europeu, isa construcción ye dialectal, reservando-se, mas que mas, ta o sud y as islas. A construcción equivalent que mas se fa servir ye ficar/estar a + infinitivo. y d'o pronombre a gente en cuentas de nós. O pronombre vós (2ª persona d'o plural), que se fa servir en a mayor parti d'o país, no ye emplegato y en cuentas s'emplega vocês.

En a mayoría d'os concellos de l'archipelago de Madeira se gosan meter os pronombres personals (me, te, se, nos, vos, se) debant d'o verbo (proceso que se conoixe como proclisi) en cualsiquier situación d'a parla. Amás tamién s'emplegan mas a sobén, por eixemplo, os modos "Eu disse a ela" y "Eu assustei ele" que "Eu disse-lhe" y "Eu assustei-o", respectivament.

 Rechistros sonoros 
 11px Ouvir rechistro sonoro replegato en Câmara de Lobos.
 11px Ouvir rechistro sonoro replegato en Porto Santo.
 11px Ouvir rechistro sonoro replegato en Porto da Cruz.
 11px Ouvir rechistro sonoro replegato en Caniçal.

 Rechionalismos 
Os rechionalismos madeirenses se troban presents en diferents aspectos d'a luenga como parolas, expresions, intercheccions, y atros.

 Parolas 
 Abelhinha - Táxi
 Abicar-se – cayer-se
 Adepois - fa poquet
 Apelido - apelliu u embotada
 Atazanar – incomodar com insistencia, perseguir
 Azougue - imán
 Baia – fayena, quefer
 Balalau - fato, mego
 Bilhardeira - (de bilhardar, en aragonés alparciar) alparcera Bilhardeira - Dicionário Priberam
 Bisalho – pollo Bisalho - Dicionário Priberam
 Burage - (de beberagem, en aragonés bebida) comida ta os tocins
 Buzico – cosa chicorrona, nino Buzico - Dicionário Priberam
 Camioneta - autobus
 Cangalhas - hombre enganyato por a mulher
 Cangueira – garrampa
 Chicharro - caballa
 Embeiçado - sin diners
 Empanturrado - pleno, farto
 Esteio – interrupción pasachera d'a plevia
 Estepilha - pudor
 Esvarar - esvarar-se
 Fazenda - campo agricola
 Forrado - meter-se nuble, emboirar-se, anublar-se Forrado - Dicionário Priberam
 Fossar - mover
 Furado - túnel Dicionário Priberam
 Gâmesse (tamién escrito gumse / gamse) - goma
 Gavela - cantidat indeterminata
 Geleia - chelatina
 Goiava – goiaba (fruito)
 Gosma - persona que ye sempre pedindo favors
 Horário - autobus Horário - Dicionário Priberam
 Jaca – chicot cangrillo
 Joeira – milorcha Joeira - Dicionário Priberam
 Lambar – engolir, minchar con muita gana, minchar a escape
 Lambeca - chelato feito a maquina Lanço - cabal secundario d'as levadas
 Lapeiro – qui replega as lapas
 Lapinha – Portal de Betlem Lapinha - Dicionário Priberam
 Larilha - homosexual
 Levada – acueducto que conduce l'augua ta regar
 Levadeiro – ceica ta as auguas de riego
 Madorna - sonolência.
 Marmulhão - un trucazo en o tozuelo
 Melancão - individuo sin actividat
 Nojência – bella cosa que fa fastio
 Novelos – hortensias Novelos - Dicionário Priberam
 Olho-de-boi - flash Olho-de-boi - Dicionário Priberam
 Palheiro – gallinas de raza chicota Palheiro - Dicionário Priberam
 Palhetes – mistos
 Pancume - paliza
 Pimpinela - chayote Pimpinela - Dicionário Priberam
 Poio – chicoz campos de cautivo Poio - Dicionário Priberam
 Prisão - mullar o pelo u a ropa Prisão - Dicionário Priberam
 Cuarto de banho - escusau
 Rabalhusco – resingão
 Rebendita - fer bella cosa con maldat, aldredes
 Reclame - publicidade
 Relampada – lapo
 Rezonda – carranyar
 Roeza – sensación de fambre
 Semilha - trunfa Semilha - Dicionário Priberam
 Tabaibo - fruito d'una especie de cacto, a tabaibeira Tabaibo - Dicionário Priberam
 Tapa-sol – persiana
 Tarraço – alcolico
 Terreiro - quintal
 Tratuário - paseyo Tratuário - Dicionário Priberam
 Trompicar – cayer, trepuzar
 Vaginha - baineta Vaginha - Dicionário Priberam
 Vesgolho – birolo

 expresions 
 Aind'agora - Fa poquet tiempo
 Bicho do buraco - Timido.
 Fazer focinho - Cuan s'esprisa facialment como decindo que no le fa goyo.
 Jogar a apilhagem - Chugar a pillar.
 Mais velho que o norte - Muit viello (literalment Mas viello que o norte).
 Não é filha de minha mãe - No soi yo (literalment No ye filla de mi mai).
 O dinheiro é meu moço - Con diners merco o que quiero.
 O relógio da Sé é que repete - No voi a repetir (literalment O reloch d'a Seu ye qui repite).
 Paciência de corno - Tien muita paciencia.
 Pata rapada - Descalzo.
 Saltar a laje – Adulterio.
 Se cair não passa do chão - Si se caye no muere.
 Ter o diabo no coiro - Fer chandríos (literalment Tener o diaple en o coro).
 Ver um mosquito nas Desertas - Buena visión.

 Intercheccions 
 Ah, cão! - expresión de enoyo
 Ah, diacho! - significa Oh, Dios mio!
 Ah, estepilha! - significa Holio!
 Que consciência! - significa Qué pena!

 Chentilicios populars 
 Bragado - habitant de Santana Bragado - Dicionário Priberam
 Broquilha - habitant de Porto da Cruz
 Burreiro - habitant de Caniçal
 Cabreiro / Curaleiro - habitant d'a freguesía de Curral das Freiras
 Charnota - habitant de Machico
 Chavelha - habitant de Câmara de Lobos Chavelha - Dicionário Priberam
 Cubano - habitant de Portugal Continental
 Faquista - habitant d'a freguesía d'o Estreito de Câmara de Lobos
 Lancha - habitant de Funchal
 Pesquito - habitant d'a freguesía de Câmara de Lobos Pesquito - Dicionário Priberam
 Profeta - habitant de Porto Santo Profeta - Dicionário Priberam
 Vilão / viloa – habitant de l'aria rural d'a isla de Madeira

 Referencias 

 Vinclos externos 
  Chicota lista de rechionalismos de Madeira
  Diccionario de rechionalismos madeirenses
  Colóquios da lusofonia
  Variants dialectals en territorio portugués

Madeirense
Categoría:Cultura de Madeira